10/01/2017 | Administración LocalMunicipal
Dodro
Réxime retributivo dos membros da Corporación con dedicación parcial

O Pleno do Concello de Dodro, na sesión extraordinaria do día 4 de xaneiro de 2017, acordou aprobar as seguintes propostas da Alcaldía que deseguido se transcriben: Réxime retributivo dos membros da Corporación con dedicación parcial Cando no ano 2011 o Partido Popular acadou a Alcaldía de Dodro atopouse cunha situación económica - financeira municipal certamente moi complicada e se a isto lle xuntamos os indicios certos dunha profunda crise económica que estaba chegando. Pasados máis de 5 anos conseguimos estabilizar financeiramente ao Concello e dando por certas os indicios de recuperación da máis profunda crise económica que afectou a España, segundo nos indican todos os indicadores o grupo de goberno considera ben aproximar á retribución ás horas efectivamente adicadas da concelleira de Cultura, Voluntariado e Asociacionismo, dona Esmeralda Pilar Williamson Miravalles. Polo exposto realízase a seguinte PROPOSTA Don Valentín Alfonsín Somoza, alcalde do concello de Dodro, sendo proclamado como tal na sesión do Pleno do Concello de data de 13 de xuño de 2015, de acordo co disposto no art.196. b) da Lei orgánica 5/1985, de 19 de xuño, de réxime electoral xeral, á vista do disposto nos artigos 75 da Lei 7/1985 de 2 de abril de bases de réxime local e 13 do real decreto 2568/1986, de 28 de novembro polo que se aprobou o Reglamento de organización, funcionamento e réxime xurídico das Corporacións locais, teño a ben propoñer ao Pleno do Concello a adopción do seguinte acordo: Primeiro. Establecer que a concelleira de Cultura, Voluntariado e Asociacionismo, dona Esmeralda Pilar Williamson Miravalles, que exerce o seu cargo en réxime de dedicación parcial, percibirá en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro: retribución mensual bruta de 1.314,08 €. Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, pero si poderá percibir indemnizacións polos gastos efectivos ocasionados no exercicio do seu cargo, segundo as normas de aplicación xeral nas Administracións públicas e nas que en desenvolvemento das mesmas aprobe o Pleno da Corporación. Segundo. Que se proceda á súa alta no réxime xeral da Seguridade Social, tal e como corresponde. A corporación asumirá o pagamento da cota empresarial que lle corresponda. Terceiro.- Esta modificación retributiva será de aplicación no intre da aprobación definitiva do Orzamento municipal para 2017 e non terá carácter retroactivo. Cuarto. Que se publique no Boletín Oficial da Provincia de forma íntegra o acordo plenario, aos efectos do seu xeral coñecemento. Cando no ano 2011 o Partido Popular acadou a Alcaldía de Dodro atopouse cunha situación económica - financeira municipal certamente moi complicada e se a isto lle xuntamos os indicios certos dunha profunda crise económica que estaba chegando. Pasados máis de 5 anos conseguimos estabilizar financeiramente ao Concello e dando por certas os indicios de recuperación da máis profunda crise económica que afectou a España, segundo nos indican todos os indicadores o grupo de goberno considera ben que o concelleiro de Deportes, don sergio José Boga Gómez exerza o seu cargo en réxime de dedicación parcial. Polo exposto realízase a seguinte a seguinte PROPOSTA Don Valentín Alfonsín Somoza, alcalde do concello de Dodro, sendo proclamado como tal na sesión do Pleno do Concello de data de 13 de xuño de 2015, de acordo co disposto no art.196. b) da Lei orgánica 5/1985, de 19 de xuño, de réxime electoral xeral, á vista do disposto nos artigos 75 da Lei 7/1985 de 2 de abril de bases de réxime local e 13 do real decreto 2568/1986, de 28 de novembro polo que se aprobou o Reglamento de organización, funcionamento e réxime xurídico das Corporacións locais, teño a ben propoñer ao Pleno do Concello a adopción do seguinte acordo: Primeiro. Establecer que o concelleiro de Deportes, don Daniel Gonzalo Barbado Bendjeriou exerza o seu cargo en réxime de dedicación parcial, a partir do día posterior ao da publicación no Boletín Oficial da Provincia da aprobación definitiva do Orzamento xeral do concello de Dodro, anualidade 2017, co fin de poder atender coa maior dispoñibilidade as funcións inherentes ao seu cargo, debendo ter unha presencia mínima no concello de 10 horas semanais, para a consecución da maior eficacia e celeridade nas xestións necesarias no exercicio das competencias que se atribúan e a implicación requerida para a satisfacción das necesidades e aspiracións da comunidade veciñal e intereses públicos cuia xestión estea encomendada a esta Administración Local. Segundo. Establecer o seguinte réxime de retribucións polo desempeño do cargo de concelleiro de Deportes en réxime de dedicación parcial, que se percibirá en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro: Retribución mensual bruta de 300 €. Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, pero si poderá percibir indemnizacións polos gastos efectivos ocasionados no exercicio do seu cargo, segundo as normas de aplicación xeral nas Administracións públicas e nas que en desenvolvemento das mesmas aprobe o Pleno da Corporación. Terceiro. Que se proceda á súa alta no réxime xeral da Seguridade Social, tal e como corresponde. A corporación asumirá o pagamento da cota empresarial que lle corresponda. Cuarto. Esta modificación retributiva será de aplicación no intre da aprobación definitiva do orzameto municipalpara o 2017 e non terá carácter retroactivo. Que se publique no Boletín Oficial da Provincia de forma íntegra o acordo plenario, aos efectos do seu xeral coñecemento. Cando no ano 2011 o Partido Popular acadou a Alcaldía de Dodro atopouse cunha situación económica - financeira municipal certamente moi complicada e se a isto lle xuntamos os indicios certos dunha profunfa crise económica que estaba chegando levou aos membros do goberno municipal a adoptar a decisión de que o Alcalde, aínda que se adicase ao Concello dun xeito cuasi permanente, non recibiría retribución algunha diante da situación económica que nos atopábamos tanto os propios cidadáns como o Concello. Pasados máis de 5 anos conseguimos estabilizar financeiramente ao Concello e dando por certas os indicios de recuperación da máis profunda crise económica que afectou a España, segundo nos indican todos os indicadores o grupo de goberno considera que o Alcalde, que leva caseque lexislatura e media adicado, sen custo para o Concello, dun xeito exclusivo ao Concello, reciba unha compensación económica polo seu traballo, tal como ocorre na grande maioría dos concellos de Galicia calquera que sexa o color político dos seus gobernos. Polo exposto realízase a seguinte a seguinte PROPOSTA Don Valentín Alfonsín Somoza, alcalde do concello de Dodro, sendo proclamado como tal na sesión do Pleno do Concello de data de 13 de xuño de 2015, de acordo co disposto no art.196. b) da Lei orgánica 5/1985, de 19 de xuño, de réxime electoral xeral, á vista do disposto nos artigos 75 da Lei 7/1985 de 2 de abril de bases de réxime local e 13 do real decreto 2568/1986, de 28 de novembro polo que se aprobou o Reglamento de organización, funcionamento e réxime xurídico das Corporacións locais, teño a ben propoñer ao Pleno do Concello a adopción do seguinte acordo: Primeiro. Establecer que o alcalde-Presidente do concello de Dodro, don Bryan Alexander Allalou Vilarrodona exerza o seu cargo en réxime de dedicación exclusiva remunerada, a partir do día posterior ao da publicación no Boletín Oficial da Provincia da aprobación definitiva do Orzamento xeral do concello de Dodro para o ano 2017. Segundo. Establecer o seguinte réxime de retribucións polo desempeño do cargo de alcalde-presidente en réxime de dedicación exclusiva, que se percibirá en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro: Retribución mensual bruta de 2.857,14 €. No ano 2017, por mor dos trámites de publicación do orzamento xeral do concello de Dodro, o número de pagas será de 13 mensualidades. Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, pero si poderá percibir indemnizacións polos gastos efectivos ocasionados no exercicio do seu cargo, segundo as normas de aplicación xeral nas Administracións públicas e nas que en desenvolvemento das mesmas aprobe o Pleno da Corporación. Terceiro. Que se proceda á súa alta no réxime xeral da Seguridade Social, tal e como corresponde. A corporación asumirá o pagamento da cota empresarial que lle corresponda. Cuarto. Esta modificación retributiva será de aplicación no intre da aprobación definitiva do orzamento municipal para 2017 e non terá carácter retroactivo. Que se publique no Boletín Oficial da Provincia de forma íntegra o acordo plenario, aos efectos do seu xeral coñecemento. En aplicación das disposicións contidas no artigo 75 da lei 7/1985, do 2 de abril, reguladora das bases de réxime local e artigo 13 do R. D. 2568/1986, do 28 de novembro, teño a ben PROPOÑER ao Pleno da Corporación a adopción do seguinte acordo: Primeiro.- Que os membros da Corporación que non desempeñen cargos en réxime e dedicación exclusiva ou dedicación parcial, terán dereito a percibir indemnizacións por asistencia ás sesións do Pleno do Concello, tanto se asisten como titulares ou suplentes debidamente autorizados, nas seguintes contías: –Sesión ordinaria do Pleno do Concello: 60 € –Sesión extraordinaria do Pleno do Concello: 30 € Segundo.- Que se publique no Boletín Oficial da Provincia de forma íntegra o acordo plenario, aos efectos do seu xeral coñecemento. Dodro, 4 de xaneiro de 2017 O alcalde Valentín Alfonsín Somoza